**ΑΠΟΤΕΛΕΣΜΑΤΑ ΕΡΕΥΝΑΣ**

ΓΙΑ ΤΗ ΧΡΗΣΗ ΕΞΑΡΤΗΣΙΟΓΟΝΩΝ ΟΥΣΙΩΝ ΑΝΑΜΕΣΑ ΣΤΟΝ ΠΛΗΘΥΣΜΟ ΛΟΑΤI+ ΚΑΙ ΕΙΔΙΚΟΤΕΡΑ ΓΙΑ ΤΟ

**“ChemSex”**





**Στόχος του έργου:**

H έρευνα επικεντρώνεται στη χρήση νόμιμων και παράνομων ουσιών από την ΛΟΑΤΙ+ κοινότητα καθώς και το φαινόμενο ‘chemsex’ στην Κύπρο.

Ο όρος “chemsex” χρησιμοποιείται για να περιγράψει το σεξ μεταξύ αντρών που συμβαίνει υπό την επήρεια εξαρτησιογόνων ουσιών (ιδιαίτερα μεθαμφεταμίνη, GHB/GBL και μεφεδρόνη), οι οποίες λαμβάνονται αμέσως πριν ή κατά τη διάρκεια της σεξουαλικής πράξης.

Τα αποτελέσματα της έρευνας αναμένεται να κατευθύνουν την ΑΑΕΚ ώστε να προωθηθούν πολιτικές και παρεμβάσεις στους τομείς της πρόληψης, της θεραπείας και της μείωσης της βλάβης.

**Ταυτότητα έργου:**

Το ερευνητικό πρόγραμμα «Διεξαγωγή Έρευνας για τη χρήση εξαρτησιογόνων ουσιών ανάμεσα στον πληθυσμό ΛΟΑΤΚI+ και ειδικότερα για το ‘ChemSex’» που προκηρύχθηκε από την Αρχήν Αντιμετώπισης Εξαρτήσεων Κύπρου (ΑΑΕΚ), υλοποιήθηκε από την Κίνηση Συμπαράστασης για το AIDS (Κίνηση), σε συνεργασία µε το Σύλλογο Οροθετικών Ελλάδος «Θετική Φωνή» (ΘΦ). Η ομάδα έργου αποτελείτο από:Πούλιος Α., Κρασίδης Χ., Κακότα Ζ., Παπαδοπετράκης Γ. και Valdez Paez Πέτρου Ι.

* Ομάδα στόχος: Άτομα ΛΟΑΤΚΙ+ ή/και άλλοι ΑΣΑ, που είναι Κυπριακής καταγωγής, ή διαμένουν νόμιμα στην Κύπρο.
* Τρόπος διεξαγωγής: Διαδικτυακή Έρευνα (Αυτοσυμπληρούμενο Ερωτηματολόγιο)
* Ημερομηνία διεξαγωγής: 15 Οκτωβρίου, 2019 - 31 Ιανουαρίου, 2020
* Έγκυρο δείγμα: 639 άτομα

**Χαρακτηριστικά του δείγματος:**

Τα έγκυρα ερωτηματολόγια ήταν συνολικά 639. Μέση ηλικία των συµµετεχόντων ήταν τα 30,6 ετών (SD = 9,2, min = 15 max = 73).

Ως προς το φύλο µε το οποίο αυτοπροσδιορίζονταν τα άτομα του δείγματος, 81,5% (521) αυτοπροσδιορίζονταν ως άνδρες, 14,6% (93) ως γυναίκες και 3,9% (25) δεν αυτοπροσδιορίζονταν µε το φύλο που τους δόθηκε κατά τη γέννηση αλλά ως τρανς, queer, non-binary κ.λπ. Βάσει των σκοπών της έρευνας, ο σεξουαλικός προσανατολισμός των συµµετεχόντων ορίστηκε βάσει του κατά πόσο το φύλο που ασκεί έλξη συµπίπτει ή όχι µε το φύλο που αποδόθηκε κατά τη γέννηση. Κατά συνέπεια, 65,9% (421) των ατόµων κρίθηκαν οµοφυλόφιλα, 19,1% (122) ετεροφυλόφιλα και 15% (96) αµφιφυλόφιλα. Με την ίδια λογική, 72% (460) του δείγματος μπορούν να χαρακτηριστούν ως ΑΣΑ (Άνδρες που κάνουν Σεξ µε Άνδρες).

Στο πιο κάτω γράφημα παρουσιάζεται ο σεξουαλικός προσανατολισμός του δείγματος βάσει του φύλου µε το οποίο αυτοπροσδιορίστηκε.

80

60

40

Ομοφυλόφιλος Ετεροφυλόφιλος Αμφιφυλόφιλος

20

0

Άνδρας

Γυναίκα

Τρανς, Queer

Από τους συμμετέχοντες, το 76,8% (491) ήταν κυπριακής καταγωγής και 23,2% (148) άλλης.

Επίσης, ως προς την οροθετικότητα, το 8,6% (55 άτομα) του δείγματος ζούσε µε τον ιό HIV.

Κύρια αποτελέσματα

1. Χρήση ψυχοτρόπων ουσιών στο σεξ

Το ποσοστό των ατόμων που συμμετείχαν στην έρευνα και δήλωσε ότι είχε εμπλοκή με chemsex τουλάχιστον μια φορά στη ζωή του ανήλθε στο 19,9% (127 άτομα). Από αυτά τα άτομα αυτά, το 60% ανέφερε χρήση πολλαπλών ουσιών, κατά κανόνα των τριών που αφορούν στο chemsex, poppers, κοκαΐνη κ.α.

Στο πιο κάτω γράφημα παρουσιάζονται οι σχετικές συχνότητες της χρήσης ψυχοδραστικών ουσιών στο σεξ τουλάχιστον μια φορά στη ζωή. Όπως φαίνεται, οι πιο διαδεδομένες ουσίες χρήσης είναι η κάνναβη με 40,2% (257 άτομα) και τα poppers, 35,5% (227 άτομα). Από τις υπόλοιπες ουσίες, συχνότερα αναφέρεται χρήση της κοκαΐνης (20,7%), καθώς και της κρυσταλλικής µεθαµφεταµίνης (16,7%).



Σε ότι αφορά τη συχνότητα της χρήσης κάθε ουσίας ανά ηλικιακή ομάδα των συµµετεχόντων στην έρευνα, η χρήσης µεφεδρόνης, κρακ και κάνναβης δεν φαίνεται να διαφοροποιούνται ως προς την ηλικία. Σε όλες τις άλλες περιπτώσεις η χρήση τείνει να αυξάνεται όσο μεγαλώνει η ηλικία µε τις μεγαλύτερες αποκλίσεις να σημειώνονται για το GHB/GBL και τα popper.

Επίσης, ενώ δε φαίνεται να υπάρχει διαφορά στο ποσοστό νηφάλιας σεξουαλικής ζωής ως προς το αυτοπροσδιοριζόµενο φύλο ή το σεξουαλικό προσανατολισμό, φαίνεται να υπάρχει διαφοροποίηση στα ποσοστά νηφάλιας σεξουαλικής ζωής μεταξύ των ατόμων που ζουν µε τον ιό HIV σε σύγκριση µε αυτούς που είτε δε γνωρίζουν αν ζουν µε τον HIV ή µε αυτούς που δε ζουν µε τον ιό HIV. Συγκεκριμένα, ανάμεσα στα οροθετικά άτομα, το ποσοστό νηφάλιας σεξουαλικής ζωής ήταν χαμηλότερο.

Επιπρόσθετα, όπως αναμενόταν, τα άτομα που έχουν εμπλοκή µε chemsex έχουν περισσότερους σεξουαλικούς συντρόφους τον τελευταίο χρόνο σε σχέση µε αυτά που δεν έχουν εμπλοκή. Άλλο σημαντικό εύρημα αφορά στη διαφορά που διαφαίνεται ανάμεσα στα οροθετικά και μη οροθετικά άτομο ως προς την εμπλοκή τους στο chemsex.

Συγκεκριμένα, το ποσοστό των οροθετικών ατόμων που έχουν εμπειρία chemsex ανέρχεται στο 61,9% (38), σε σύγκριση με 17,2% (15) των ατόμων που δε γνωρίζουν το στάτους τους και 14,9% των οροαρνητικών ατόμων.

1. Συνέπειες που συνδέονται με τη χρήση ουσιών στο σεξ

Ως προς τις συνέπειες του chemsex, παρόλο που ένα σημαντικό ποσοστό συμμετεχόντων φαίνεται να μην αντιμετωπίζει προβλήματα σχετιζόμενα με τη χρήση ουσιών στο σεξ, αφού το 79,5% ανέφερε ότι μπορούν να απολαύσουν το σεξ χωρίς ουσίες, ένα σημαντικό ποσοστό (55,2%) αναγνωρίζει αρνητικές συνέπειες εξαιτίας του chemsex. Συγκεκριμένα, το 70,1% από αυτούς ανέφερε ότι δύναται να κάνουν κατά τη διάρκεια του πράγματα που δε θα έκαναν νηφάλιοι, ενώ 22% ανέφερε προβλήματα ψυχικής υγείας λόγω αυτής της πρακτικής.

Αναφορικά µε την αναζήτηση βοήθειας, το 61,4% (78 άτομα) δήλωσε ότι ήξερε πού να απευθυνθεί, αν χρειαζόταν βοήθεια. Από τους εµπλεκόµενους µε chemsex ωστόσο, μόνο το 9,4% έχει αναζητήσει βοήθεια.

Όσον αφορά στις επιθυμητές πηγές στήριξης για το chemsex, όπως φαίνεται και στο γράφημα, σε 127 ερωτηθέντες, οι επικρατέστερες είναι το Checkpoint/ΜΚΟ, κάποια εξειδικευμένη ΛΟΑΤΚΙ+ υπηρεσία, κάποια κλινική σεξουαλικής υγείας ή και ο θεράπων ιατρός.

Επιθυμητή πηγή στήριξης σε σχέση µε το chemsex.

Εισηγήσεις

Με βάση τα ευρήματα της έρευνας προκύπτει η ανάγκη εφαρμογής συγκεκριμένων παρεμβάσεων προσαρμοσμένων στις ανάγκες της κοινότητας ΛΟΑΤΚΙ+, οι οποίες συμπεριλαμβάνουν:

* Διανομή προληπτικού και ενημερωτικού υλικού
* Προώθηση Εξέτασης HIV και άλλων σεξουαλικά μεταδιδόμενων νοσημάτων και αύξηση πρόσβαση στις εν λόγω εξετάσεις (σε άτομα που συμμετέχουν σε Chemsex)
* Προώθηση της πρόσβασης των ατόμων που εμπλέκονται στο chemsex σε φαρμακευτική αγωγή προφύλαξη από τον ιό HIV πριν και μετά την έκθεση του ατόμου στον ιό
* Προώθηση παρεμβάσεων μείωσης της βλάβης σε άτομα που συμμετέχουν σε Chemsex
* Εκπαίδευση εμπλεκόμενων φορέων σε θέματα Chemsex